Troad araogennek
Er yezhoniezh e vez implijet an termen troad araogennek (saoz.: prepositional case) evit komz eus un droad implijet da verkañ un anv-kadarn da heul n'eus forzh peseurt araogenn.

Implijet e vez an droad-mañ gant ar yezhoù slavek, en o zouez ar ruseg hag ar poloneg, hag ivez gant meur a yezh slavek all, daoust ha ma c'hell bezañ anvet en un doare disheñvel, da skouer e slovakeg (anvet 'lokál evit lakaat an diforc'h etrezi hag an droad lokativel, lokatív), da skouer:

 E ruseg:

 в школе ("er skol")
 в доме ("er gêr")
 на столе ("war an daol")
 о студенте''' ("diwar-benn ar studier")

E gwirionez eo kalz tostoc'h d'an droad araogennek an droad anvet dativel e yezhadurioù gouezeleg Skos evit d'an droad dativel rik, da skouer:

 e gouezeleg Skos:

 taigh ("ti") -> do thaigh ("d'un ti")

Un doare droad araogennek eo an droad graet anezhi "troad oblikel kentañ" e pachtoueg, implijet gant araogennoù resis:

 liwe -> lewano ("bleiz")
 ghwa -> ghwagano ("buoc'h")

Mammennoù:
 Dessart, Laurent (1994) Parlons pachto'', Pariz: L'Harmattan

Gwelit ivez:
 Troad lerc'hennek

Liammoù diavaez:
 Resources to learn Prepositional Case in Russian
 LESSON THREE - AN TREAS LEASAN

Araogennek